Morrison Hotel
Morrison Hotel (dažkārt saukts arī par Hard Rock Cafe pēc plates pirmās puses nosaukuma) ir amerikāņu rokgrupas The Doors piektais albums. Tas lielākoties tika ierakstīts 1969. gada novembrī, tomēr dziesma "Indian Summer" bija ierakstīta 1966. gada augustā, savukārt "Waiting for the Sun" - 1968. gada martā. Albums tika izdots 1970. gada 1. februārī. Albumā spēlēja arī mutes harmoniku spēlētājs Džons Sebastians, kā arī basģitāristi Lonijs Maks un Rejs Neapolitans.